CELEX: 32006L0108
Language: lv
Date: 2006-11-20 00:00:00
Title: Padomes Direktīva 2006/108/EK ( 2006. gada 20. novembrī ), ar ko pielāgo Direktīvas 90/377/EEK un 2001/77/EK enerģētikas jomā saistībā ar Bulgārijas un Rumānijas pievienošanos

20.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 363/414
            
         
      PADOMES DIREKTĪVA 2006/108/EK
   (2006. gada 20. novembrī),
   ar ko pielāgo Direktīvas 90/377/EEK un 2001/77/EK enerģētikas jomā saistībā ar Bulgārijas un Rumānijas pievienošanos
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās līgumu (1) un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu un jo īpaši tā 56. pantu,
   ņemot vērā Komisijas priekšlikumu,
   tā kā:
   
               1)
            
            
               Saskaņā ar Pievienošanās akta 56. pantu, ja iestāžu akti ir spēkā pēc 2007. gada 1. janvāra un tiem ir vajadzīgi pielāgojumi saistībā ar pievienošanos, un vajadzīgie pielāgojumi nav paredzēti Pievienošanās aktā vai tā pielikumos, vajadzīgos tiesību aktus pieņem Padome vai Komisija, ja tā ir pieņēmusi sākotnējo aktu.
            
         
               2)
            
            
               Konferences, kurā izstrādāja Pievienošanās līgumu, Nobeiguma aktā ir norādīts, ka Augstās Līgumslēdzējas Puses panāca politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un Padome un Komisija ir aicinātas pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību.
            
         
               3)
            
            
               Tādēļ attiecīgi būtu jāgroza Direktīvas 90/377/EEK (2) un 2001/77/EK (3),
            
         IR PIEŅĒMUSI ŠO DIREKTĪVU.
   1. pants
   Direktīvas 90/377/EEK un 2001/77/EK groza, kā noteikts pielikumā.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz dienai, kad Bulgārija un Rumānija pievienojas Eiropas Savienībai. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā, ja stājas spēkā Bulgārijas un Rumānijas Pievienošanās līgums, un ar tā spēkā stāšanās dienu.
   4. pants
   Šī direktīva ir adresēta dalībvalstīm.
   
      Briselē, 2006. gada 20. novembrī
      
         
            Padomes vārdā —
         
            priekšsēdētājs
         
         J. KORKEAOJA
         
      
   
   
      (1)  OV L 157, 21.6.2005., 11. lpp.
   
   
      (2)  OV L 185, 17.7.1990., 16. lpp.
   
   
      (3)  OV L 283, 27.10.2001., 33. lpp.
   
   
      PIELIKUMS
      ENERĢĒTIKA
      
                  1.
               
               
                  31990 L 0377: Padomes Direktīva 90/377/EEK (1990. gada 29. jūnijs) par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (OV L 185, 17.7.1990., 16. lpp.), ko groza:
                  
                              —
                           
                           
                              31993 L 0087: Komisijas 22.10.1993. Direktīva 93/87/EEK (OV L 277, 10.11.1993., 32. lpp.),
                           
                        
                              —
                           
                           
                              11994 N: Akts par pievienošanās nosacījumiem un Līgumu pielāgojumiem — Austrijas Republikas, Somijas Republikas un Zviedrijas Karalistes pievienošanās (OV C 241, 29.8.1994., 21. lpp.),
                           
                        
                              —
                           
                           
                              12003 T: Akts par pievienošanās nosacījumiem un pielāgojumiem Līgumos — Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās (OV L 236, 23.9.2003., 33. lpp.),
                           
                        
                              —
                           
                           
                              32003 R 1882: Eiropas Parlamenta un Padomes 29.9.2003. Regula (EK) Nr. 1882/2003 (OV L 284, 31.10.2003., 1. lpp.).
                           
                        
                              a)
                           
                           
                              Direktīvas I pielikuma 11. punktā iekļauj šādu tekstu:
                              “—   Bulgārija: Sofija,”
                              “—   Rumānija: Bukareste,”;
                           
                        
                              b)
                           
                           
                              Direktīvas II pielikuma I punkta 2) apakšpunktā iekļauj šādu tekstu:
                              “—   Bulgārija: visā valstī,”
                              “—   Rumānija: visā valstī”.
                           
                        
            
                  2.
               
               
                  32001 L 0077: Eiropas Parlamenta un Padomes Direktīva 2001/77/EK (2001. gada 27. septembris) par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (OV L 283, 27.10.2001., 33. lpp.), ko groza:
                  
                              —
                           
                           
                              12003 T: Akts par pievienošanās nosacījumiem un pielāgojumiem Līgumos — Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās (OV L 236, 23.9.2003., 33. lpp.).
                           
                        
                              a)
                           
                           
                              Direktīvas pielikumā pēc teksta, kas attiecas uz Beļģiju, iekļauj šādu tekstu:
                              
                                          “Bulgārija
                                       
                                       
                                          1,7
                                       
                                       
                                          6
                                       
                                       
                                          11(7)”
                                       
                                    un pēc teksta, kas attiecas uz Portugāli, iekļauj šādu tekstu:
                              
                                          “Rumānija
                                       
                                       
                                          14,9
                                       
                                       
                                          28
                                       
                                       
                                          33”
                                       
                                    
                        
                              b)
                           
                           
                              Direktīvas pielikumā tekstu, kas attiecas uz Kopienu, aizstāj ar šādu tekstu:
                              
                                          “Kopiena
                                       
                                       
                                          372
                                       
                                       
                                          13,2
                                       
                                       
                                          21”
                                       
                                    
                        
                              c)
                           
                           
                              Direktīvas pielikuma (**) un (***) zemsvītras piezīmes aizstāj ar šādām zemsvītras piezīmēm:
                              
                                          “(**)
                                       
                                       
                                          Dati attiecas uz RES-E ražošanu valstī 1997. gadā, izņemot datus par Čehijas Republiku, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju, kuru dati attiecas uz 1999. gadu, un datus par Bulgāriju un Rumāniju, kuru dati attiecas uz 2001. gadu.
                                       
                                    
                                          (***)
                                       
                                       
                                          RES-E procentuālo īpatsvaru 1997. gadā (1999.-2000. gadā attiecībā uz Čehijas Republiku, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju) un 2010. gadā nosaka, RES-E ražošanas apjomu valstī dalot ar elektroenerģijas kopējo patēriņu valstī. Attiecībā uz Čehijas Republiku, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju elektroenerģijas kopējo patēriņu valstī nosaka, pamatojoties uz 2000. gada datiem. Attiecībā uz Bulgāriju un Rumāniju elektroenerģijas kopējo patēriņu valstī nosaka, pamatojoties uz 2001. gada datiem. Ja pastāv RES-E iekšēja tirdzniecība (ar atzītu sertifikāciju vai reģistrētu izcelsmi), šā procentuālā īpatsvara aprēķini iespaidos 2010. gada datus par katru dalībvalsti, bet ne Kopienas kopapjomu.”
                                       
                                    
                        
                              d)
                           
                           
                              Pielikumā iekļauj šādu zemsvītras piezīmi par Bulgāriju:
                              
                                          “(7)
                                       
                                       
                                          Ņemot vērā provizorisko analīzi un atjaunināto informāciju, 11 % mērķis ir noteikts, pamatojoties uz panākumiem neizsīkstošās enerģijas jomā un labvēlīgiem klimatiskiem apstākļiem. Iespējas šo aptuveno mērķi sasniegt ir ļoti atkarīgas no kopējā nokrišņu daudzuma, to periodiskuma gada laikā un no ūdens pieplūduma, kā arī no citiem klimatiskiem faktoriem, kas būtiski iespaido hidroenerģijas ražošanas līmeni, kā arī saules un vēja enerģijas izmantošanu. Turklāt RES izmantošanu ierobežo attiecīgie vides un saistītie attiecīgās valsts tiesību akti, kas atbilst attiecīgiem ES tiesību aktiem.”